laion/Wikipedia-Exotic huggingface dataset:
ალექსანდრე II (შოტლანდია)

ალექსანდრე II (შოტ: Alaxandair mac Uilliam) (დ. 24 აგვისტო, 1198 — გ. 6 ივლისი, 1249) — შოტლანდიის მეფე უილიამ I და დედოფალ ერმაგარდას ვაჟი. შოტლანდიის მეფე 1214-1249 წლებში. ალექსანდრე დაიბადა 1198 წელს შოტლანდიის ქალაქ ჰადინგტონში, მან თავისი ბავშვობის წლები ინგლისში გაატარა. 1214 წლის 4 დეკემბერს გარდაიცვალა შოტლანდიის მეფე უილიამი, ტახტის მემკვიდრე გახდა ალექსანდრე, ამავე წელს მოხდა ამისი კორონაცია. ალექსანდრესთვის მემკვიდრეობით მიღებული შოტლანდია საკმაოდ პატარა იყო. მას ესაზღვრებოდა სხვადასხვა ენებზე მოსაუბრე ტომები, რომლებიც ხშირ შემთხვევაში მეფეს არ ემორჩილებოდნენ. ჩრდილოეთით მდებარეობდა კეტნესის საგრაფო და საზერლენდი, დასავლეთით გალებით დასხლებული ჰებრიდის კუნძულები, ხოლო სამხრეთით გალოვეს დამოუკიდებელი საგრაფო. შოტლანდიის სამხრეთით არსებულ ტერიტორია სადავო იყო ინგლისთან. ალექსანდრეს სურდა დაებრუნებინა ეს ტერიტორები, ამის გამო შოტლანდიის მეფე ალექსანდრესა და ინგლისის მეფე ჯონს შორის ურთიერთობა უკიდურესად დაიძაბა. ამ პერიოდში ინგლისის მეფის წინააღმდეგ მისი გრაფები გამოვიდნენ, მათ მეფე ფულს ძალავდა საფრანგეთთან ხანგრძლივი ომების საწარმოებლად, გრაფებმა პეტიცია შეადგინეს. პეტიციაში თავიანთი მოთხოვნები იყო წამოყენებული, ამ პეტიციას მაგნა კარტას სახელი ეწოდა, ბარონებმა შოტლანდიის მეფის ალექსანდრეს მოთხოვნები 45 მუხლში შეიტანეს. მეფე ჯონი იძულებული გახდა ეს დოკუმენტი მიეღო და მან თავისივე ბეჭდით მათი მოთხოვნები დაადასტურა, თუმცა როგორც კი ეს გააკეთა მაშინათვე უარყო ბარონების მოთხოვნები. ბარონებს ეს არ მოეწონათ და მათ ინგლისში მეფის მოშორება გადაწყვიტეს, ქვეყანაში სამოქალაქო ომი დაიწყო, ამით ისარგებლა ალექსანდრემ და ჩრდილოეთ ინგლისში შეიჭრა. მას მნიშვნელოვან წინააღმდეგობას ვერ უწევდნენ ის სამხრეთისკენ მიიწევდა. ალექსანდრემ კავშირი დაამყარა საფრანგეთთან, შოტლანდიის მეფე იყო პირველი ვინც ინგლისის სამხრეთით არსებულ დოლვერის ციხესიმაგრეს ალყა შემოარტყა, ბრიტანეთის ნახევარი მის ხელში იყო. სწორედ ამ დროს გარდაიცვალა ინგლისის მეფე ჯონი, ინგლისელმა ბარონებმა ალექსანდრეს ქვეყნის დატოვება მოსთხოვეს, ალექსანდრე იძულებული გახდა ეს შეესრულებინა. ინგლისის ახალმა მეფე ჰენრი III გამოსცა ახალი მაგნა კარტა, სადაც შოტლანდიის მოთხოვნები ამოღებული იყო. ალექსანდრესთვის მოვლნები კიდევ უფრო გაუარესდა, რომის პაპამა მხარი ჰენრის დაუჭირა და ის ეკლესიიდან განკვეთა. პაპი ალექსანდრესგან მოთხოვდა ინგლისისთვის, ქვეყნის ჩრდილოეთი ნაწილის დაბრუმნებას და ჰენრისთვის პატივის მიგებას. ალექსანდრე იძულებული გახდა ეს მოთხოვნები შეესრულებინა. ამის შემდეგ ალექსანდრე შოტლანდიის ჩრდილოეთით არსებული მიწების დამორჩიელბას შეუდგა. ჯერ მან შემოირიგა გალი აზნაურები და ისინი თავის სამსახურში ჩააყენა. ამავე პერიოდში როშში ალექსანდრეს მოწინააღმდეგე აზნაურები აჯანყდნენ, შოტლანდიის მეფის ერთგულმა გალმა აზნაურებმა აჯანყებულებს თავები მოჰკვეთეს და ის მეფეს გაუგზავნეს. ალექსანდრე მის მეტექოებს სასტიკად უსწორდებოდა. ის იყო შოტლანდიის პირველი მეფე რომელმაც შეძლო შოტლანდიური ყველა ტომის დამორჩიელბა. ალექსანდრე II 35 წელი იმეფა, ის 1249 წლის 6 ივლისს გარდაიცვალა. ალექსანდრე II-ის წინაპრები Scotland A Concise History, Fourth Edition. New York: Thames & Hudson. 2012. p. 32. ISBN 978-0-500-28987-7. Heath, Ian (2016). Armies of Feudal Europe 1066-1300. Lulu.com. p. 250. ISBN 9781326256524. Retrieved 11 October 2017.
დროუნ-მეტალი

დროუნ-მეტალი (ცნობილი ასევე როგორც დროუნ-დუმი და პაუერ-ემბიენტი) — მძიმე მეტალის ექსტრემალური ქვეჟანრი, რომელშიც შეზავებულია დუმ მეტალის ნელი ტემპი და სიმძიმე დროუნ-მუსიკის ხანგრძლივ ტონებთან. ზოგჯერ დროუნ-მეტალი ასოცირდება ხოლმე პოსტ-მეტალთან და ავანგარდულ მეტალთან. დროუნ-მეტალის ერთ-ერთ პიონერ ჯგუფად ითვლება Sunn O))). ჩვეულებრივ, ელექტრო გიტარაზე შესრულება მოიცავს ძლიერ რევებრაციას ან ხმის უკუკავშირს. ვოკალი, თუ სიმღერაში არის საერთოდ, გროულინგით ან სქრიმინგით სრულდება. ამ ჟანრის სიმღერები, როგორც წესი, განიცდიან რიტმისა ან რითმის ნაკლებობას და ძალიან გრძელებია. რომანების ავტორმა ჯონ ურეიმ დროუნ-მეტალის მოსმენა შეადარა ინდური რაგის მოსმენას მიწისძვრის ეპიცენტრში. იგი ასევე აღნიშნავს, რომ ძნელი წარმოსადგენია უფრო მძიმე და უფრო ნელი მუსიკის არსებობა. იან ტამლირი დროუნ-მეტალის თავისებურებათა აღწერისას მიუთითებს „მდგრადი ინფრაბგერის გრუხუნზე საბ-ბასიდან — ე.წ. წითელ ხმაურზე“. ↑ 1.0 1.1 1.2 1.3 1.4 John Wray (28 მაისი, 2006). „Heady Metal“. New York Times. ციტირების თარიღი: 2008-08-18. შეამოწმეთ თარიღის პარამეტრი |date=-ში (დახმარება) ↑ 2.0 2.1 2.2 Jan Tumlir. (აპრილი, 2006) Primal dirge. Findarticles.com. დაარქივებულია ორიგინალიდან — 2008-12-08. ციტირების თარიღი: 2008-08-22. ↑ James Parker. (15 ივნისი, 2006) Heavy-metal chill out. The Boston Phoenix. ციტირების თარიღი: 2008-08-22. ↑ Brandon Stosuy. (19 აგვისტო, 2005) Heavy Metal: It's Alive and Flourishing. Slate.com. ციტირების თარიღი: 2008-08-22. ↑ William York, Sunn O))) Biography, Allmusic, წაკითხვის თარიღი: 23 აგვისტო, 2008. ↑ Jon Caramanica, "The Alchemy of Art World Heavy Metal", International Herald Tribune, 20 სექტემბერი, 2005. წაკითხვის თარიღი: 25 აგვისტო, 2008. ↑ Steve Smith (13 სექტემბერი, 2006). „Where Classic Avant-Garde Gets a Hint of Heavy Metal“. New York Times. ციტირების თარიღი: 2008-08-28. შეამოწმეთ თარიღის პარამეტრი |date=-ში (დახმარება)
Highly Strung

Highly Strung — ინგლისელი გიტარისტ სტივ ჰეკეტის მეექვსე სოლო-ალბომი, გამოსული 1982 წელს. განსაკუთრებული წარმატება იქონია ალბომის კომპოზიციამ Cell 151. ჰეკეტის ბენდს დასარტყმელ საკრავებზე ამ დროისთვის დაემატა იენ მოსლი (მოგვიანებით - მარილიონი. 2007 წელს ალბომის რემასტერი გამოვიდა 3 დამატებითი კომპოზიციით. Camino Royale – 5:28 Cell 151 – 6:26 Always Somewhere Else– 4:02 Walking Through Walls – 3:48 Give It Away– 4:08 Weightless – 3:31 Group Therapy – 5:47 India Rubber Man – 2:31 Hackett to Pieces – 2:40 2007 წლის რემასტერის დამატებები Guitar Boogie - 2:12 Walking Through Walls (სინგლის ვერსია) - 5:55 Time Lapse at Milton Keynes - 3:52 ინფორმაცია საიტზე Discogs ↑ Platts, R.. (2011 [last update])Highly Strung - Steve Hackett | AllMusic. allmusic.com. ციტირების თარიღი: 25 July 2011.
Bay of Kings

Bay of Kings — ინგლისელი გიტარისტ სტივ ჰეკეტის მეშვიდე სოლო-ალბომი, გამოსული 1983 წელს. დისკი მთლიანად კლასიკურ გიტარას ეძღვნება. ლეიბლმა Charisma Records უარი თქვა მის გამოცემაზე, ვინაიდან ვარაუდობდა, რომ კომერციულად იგი წარმატებული არ იქნებოდა. ამიტომ ჰეკეტმა იგი გამოუშვა ლეიბლზე Lamborghini Records. გარეკანის ავტორი იყო კიმ პური, სტივის მეუღლე. გამოსახული იქნა შიშველი ქალი, მაგრამ სხვა გამოცემებში იგი თავად სტივის გამოსახულებამ შეცვალა. Bay of Kings – 4:57 The Journey – 4:15 Kim – 2:25 Marigold – 3:37 St. Elmo's Fire – 3:08 Petropolis – 2:46 Second Chance – 1:59 Cast Adrift – 2:15 Horizons – 1:47 Black Light – 2:32 The Barren Land – 3:46 Calmaria – 3:23 დამატებითი სიმღერები: Time Lapse at Milton Keynes – 3:57 Tales of the Riverbank (ხალხური) – 2:02 Skye Boat Song (ხალხური) – 1:37 ინფორმაცია საიტზე Discogs ↑ Platts, R.. (2011 [last update])Bay of Kings - Steve Hackett | AllMusic. allmusic.com. ციტირების თარიღი: 25 July 2011.
საქართველო ოლეგ პანფილოვთან ერთად

საქართველო ოლეგ პანფილოვთან ერთად (რუს. Грузия с Олегом Панфиловым) – საქართველოში რუსულენოვანი ტელეარხის — „პირველი კავკასიურის“ ცნობილი ჟურნალისტის საავტორო–პუბლიცისტური პროგრამის სატელევიზიო ციკლი. სამოგზაურო ჩანაწერები, ქვეყნის აღქმის საკუთარი შთაბეჭდილებები. პროგრამის ავტორი ხვდება სხვადასხვა ეროვნებების ადამიანებს, რომლებიც საქართველოს სხვადასხვა კუთხეებში ცხოვრობენ. ყოველ 26 წუთიან გადაცემაში ოლეგ პანფილოვი აშუქებს საქართველოს კუთხეთა უნიკალურობას. ავტორისეულ პრიზმაში მაყურებელი ეცნობა თანამედროვე საქართველოს, მის წარსულსა და აწმყოს, კულტურას, ისტორიას, ტრადიციებს, ბუნებასა და არქიტექტურულ ძეგლებს. გადაცემის შესახებ დაარქივებული 2010-05-30 საიტზე Wayback Machine.
რუსთავი (მრავალმნიშვნელოვანი)

საკუთარი სახელი რუსთავი შეიძლება აღნიშნავდეს: დასახლებული პუნქტები: რუსთავი — ქალაქი აღმოსავლეთ საქართველოში რუსთავი — სოფელი ასპინძის მუნიციპალიტეტში რუსთავი — რუსეთის მიერ ოკუპირებული სოფელი საქართველოში სხვა: რუსთავი — მწვერვალი ყაზბეგის მუნიციპალიტეტში რუსთავი — სასტუმრო ქალაქ რუსთავში ასევე: რუსთავი 2 — კერძო ტელეარხი საქართველოში რუსთავი (ანსამბლი) — ანსამბლი რუსთავი რუსთავი — ქალაქ რუსთავის საფეხბურთო კლუბი რუსთავის ავტოდრომი — ავტოდრომი ქალაქ რუსთავში
ნარნიის ქრონიკები

ნარნიის ქრონიკები (ინგლ. The Chronicles of Narnia) — მწერალ კლაივ ლუისის რომანების სერია, გამოცემული 1950-1956 წლებში. წიგნების ეს სერია ფენტეზისა და საბავშვო ლიტერატურის ზღვარზე მერყეობს. მასში მოთხრობილია ბავშვების მოგზაურობა ჯადოსნურ ქვეყანაში, სადაც ცხოველებს საუბარი შეუძლიათ, ხოლო ბოროტებას სიკეთე ებრძვის. ვინაიდან თავად მწერალი ქრისტიანული ლიტერატურის დიდი გავლენის ქვეშ იმყოფებოდა, რომანებში აქა-იქ გვხვდება მითითებები ბიბლიურ მოტივებზეც. ამასთან, წიგნებში აღწერილია არსებები, რომლებიც უფრო ტრადიციულ ბრიტანულ, ირლანდიურ ზღაპრებსა და ბერძნულ/რომაულ მითოლოგიებში გვხვდება. სერია დიდი პოპულარობით სარგებლობს. 2006 წლისათვის გაყიდული იქნა მისი 100.000.000 ასლი, 41 სხვადასხვა ენაზე. არსებობს პირველი სამი წიგნის ეკრანიზაციაც. წიგნების ილუსტრატორი იყო პოლინ ბეინსი. ლომი, კუდიანი და გარდერობი (1950) უფლისწული კასპიანი (1951) განთიადის დამმორჩილებლის მოგზაურობა (1952) ვერცხლის სავარძელი (1953) ცხენი და მისი ბიჭუნა (1954) ჯადოქრის დისწული (1955) უკანასკნელი ბრძოლა (1956) მიუხედავად წიგნების გამოცემის ქრონოლოგიისა, არსებობს მათში მოთხრობილი მოვლენების ქრონოლოგიაც. Bruner, Kurt & Ware, Jim Finding God in the Land of Narnia, Tyndale House Publishers, 2005 Bustard, Ned The Chronicles of Narnia Comprehension Guide, Veritas Press, 2004 Duriez, Colin A Field Guide to Narnia. InterVarsity Press, 2004 Downing, David Into the Wardrobe: C. S. Lewis and the Narnia Chronicles, Jossey-Bass, 2005 C. S. Lewis entry at BBC Religions The secret of the wardrobe
საქართველოს კომპანიები და ორგანიზაციები

ეს არის საქართველოს კომპანიების და ორგანიზაციების, ასოციაციების, ცალკეული პროგრამების ჩამონათვალი: საინფორმაციო სამსახური 09 დაარქივებული 2017-09-11 საიტზე Wayback Machine. აათოს კომპანი თარჯიმანთა ბიურო ამერიკის სავაჭრო პალატა საქართველოში ალდაგი — სადაზღვევო კომპანია. ავერსი ახალი საინვესტიციო სკოლა ბაზის ბანკი ბანკი რესპუბლიკა ბორჯომის მინერალური წყლებისა და მინის კომპანია ბიზნეს ინფორმაციული ტექნოლოგიები / Busiess IT ბიბლუსი გაერთიანებული ქართული ბანკი განათლების ერთიანი საკრედიტო კავშირი ელექტროვაგონშემკეთებელი ქარხანა ვივა ჯგუფი თბილისის სახელმწიფო უნივერსიტეტი თბილისის საავიაციო ქარხანა თბილქიმფარმი — ფარმაცევტული კომპანია. თბილღვინო — ღვინის მწარმოებელი კომპანია. თელიანის ველი — ღვინის მწარმოებელი კომპანია. თელავის მარანი — ღვინის მწარმოებელი კომპანია. თი-ბი-სი ბანკი — კომერციული ბანკი. თრექჯი — ამანათები ჩინეთიდან. Translate Service — მთარგმნელობითი კომპანია. ნიკორა — ხორცპროდუქტების მწარმოებელი კომპანია ნიკორა ტრეიდი — საცალო ვაჭრობის ქსელი სალბი (სადაზღვევო კომპანია) სადაზღვევო კომპანია საფინანსო საკრედიტო ბიურო საქართველოს ბანკი საქგაზი — გაზის იმპროტ-ექსპორტი. სახალხო ბანკი საქართველოს ტექნიკური უნივერსიტეტი ტოპ ტრანს სერვისი — სატრანსპორტო-საექსპედიტორო კომპანია უშბა — ალკოჰოლური სასმელების მწარმოებელი კომპანია. ქართუ ბანკი — კომერციული ბანკი. შპს „ქართული ელექტრონული სასწორები“ ყაზბეგი — ლუდისა და უალკოჰოლო სასმელების მწარმოებელი კომპანია. საქართველოს ბიზნესმენთა ფედერაცია საქართველოს ბიზნეს ასოციაცია კავკასიის ბიზნეს ჯგუფი საქართველოს ბიზნესმენთა ფედერაცია დაარქივებული 2007-07-19 საიტზე Wayback Machine. ამერიკის სავაჭრო პალატა საქართველოში დაარქივებული 2006-04-04 საიტზე Wayback Machine. საქართველოს ორგანიზაციების ინტერნეტ-ცნობარი GeresGe
კრასტ-პანკი

კრასტ-პანკი (ხშირად უბრალოდ კრასტი) — მძიმე მეტალის ექსტრემალური ქვეჟანრი, რომელზეც დიდი გავლენა მოახდინეს ანარქო-პანკმა, ჰარდკორ პანკმა და ექსტრემალურმა მეტალმა. სტილს, რომელიც ჩამოყალიბდა შუა 1980-იანებში ინგლისში, ხშირად ახასიათებს მუქი და პესიმისტური ტექსტები, რომლებიც ასახავს პოლიტიკურ და სოციალურ პრობლემებს. კრასტს ახასიათებს ბას გიტარით დამძიმებული ხმა, დისტორშენით. ხშირად იკვრება სწრაფ ტემპში შემთხვევითი ნელი სექციებით. ჩვეულებრივ ვოკალი ხორხისმიერია და შესაძლოა შესრულდეს გროულინგით ან სქრიმინგით. ↑ 1.0 1.1 დაარქივებული ასლი. დაარქივებულია ორიგინალიდან — 2010-02-21. ციტირების თარიღი: 2010-05-30. ↑ ფელიქს ვონ ჰავოკი. (1984-01-01) Rise of Crust. Profane Existence. დაარქივებულია ორიგინალიდან — 2012-04-17. ციტირების თარიღი: 2008-06-16.
Sides (ალბომი)

Sides — ინგლისელ გიტარისტ ენტონი ფილიპსის მესამე სოლო-ალბომი, გამოცემული 1979 წელს. მცირე პერიოდის განმავლობაში მასთან ერთად შეფუთვაში წარმოდგენილი იყო Private Parts & Pieces, მუსიკოსის კრებული. რამდენიმე სიმღერაში ჟღერს ჯენესისის ტექნიკური ასისტენტების, დენ ოუენისა და დეილ ნიუმენის ვოკალები. ყველა სიმღერის ავტორი - ფილიპსი, გარდა მითითებულისა: Um & Aargh – 4:53 I Want Your Love – 3:57 Lucy Will – 4:07 Side Door – 3:26 Holy Deadlock – 3:51 Souvenir – 3:45 Sisters of Remindum – 4:33 Bleak House – 6:17 Magdalen – 7:47 Nightmare – 7:27 Magdalen – 6:51 Um & Aargh (ინსტრუმენტული ვერსია) – 6:55 I Want Your Love (ინსტრუმენტული ვერსია) – 3:56 Sisters of Remindum (განსხვავებული) – 4:28 Lucy Will (ორიგინალური) – 4:10 Magdalen (ინსტრუმენტული ვერსია) – 7:03 Side Door (ორიგინალური) – 3:19 Um & Aargh (7" სინგლის ვერსია) – 3:54 Souvenir (ინსტრუმენტული ვერსია) – 3:49 Bleak House (განსხვავებული) – 6:21 Nightmare (განსხვავებული) – 7:35 Catch You When You Fall (ინსტრუმენტული ვერსია) – 3:22 Before The Night (დემო) – 5:06 ↑ Sides AllMusic-ზე
Private Parts & Pieces

Private Parts & Pieces — ინგლისელ გიტარისტ ენტონი ფილიპსის მეოთხე სოლო-ალბომი, გამოცემული 1978 წელს. სინამდვილეში იგი იყო რიგით მესამე, მაგრამ თავდაპირველად 1978 წელს გამოვიდა აშშ-ში და არა ინგლისში. ამიტომ მუსიკოსის ოფიციალურ სტუდიურ დისკოგრაფიაში ეს, ინსტრუმენტული მუსიკის კრებული მეოთხე დისკად ითვლება. Beauty and the Beast – 4:08 Field of Eternity – 5:10 Tibetan Yak-Music – 6:09 Lullaby — Old Father Time – 1:15 Harmonium in the Dust (or Harmonius Stradosphore) – 2:29 Tregrenna Afternoons – 7:49 Stranger – 6:08 (რემასტერინგის ვერსიაში) Reaper – 7:38 Autumnal – 5:57 Flamingo – 11:06 Seven Long Years – 2:58 Silver Song (დემო) – 3:19 (რემასტერინგის ვერსიაში) Movement IV from Guitar Quintet – 7:08 (რემასტერინგის ვერსიაში) ↑ Private Parts & Pieces AllMusic-ზე
Private Parts & Pieces II: Back to the Pavilion

Private Parts & Pieces II: Back to the Pavilion — ინგლისელ გიტარისტ ენტონი ფილიპსის მეხუთე სოლო-ალბომი, გამოცემული 1980 წელს. კომპოზიციების ნაწილი ეფუძნება დისკის Wise After the Event პერიოდში ჩაწერილ ინსტრუმენტულ კომპოზიციებს. რამდენიმე მათგანის ჩაწერაში მონაწილეობდნენ მაიკ რეზერფორდი და ენდრი მაკ-კალოჰი. Scottish Suite: (i) Salmon Leap – 2:46 (ii) Parting Thistle – 2:26 (iii) Electric Reaper – 3:03 (iv) Amorphous, Cadaverous and Nebulous – 4:53 (v) Salmon’s Last Sleepwalk – 2:07 Lindsay – 3:50 K2 – 8:53 Postlude: End of the Season – 0:32 Heavens – 4:22 Spring Meeting – 3:52 Romany’s Aria – 0:50 Chinaman – 0:41 Nocturne – 4:05 Magic Garden – 1:56 Von Runkel’s Yorker Music – 0:41 Will O’ the Wisp – 3:30 Tremulous – 1:06 I Saw You Today – 4:34 Back to the Pavilion – 2:51 Lucy: An Illusion – 3:52 (კომპაქტ-დისკის გამოცემა) Back to the Pavilion - ინტერვიუ ↑ Private Parts & Pieces II: Back to the Pavilion AllMusic-ზე
1984 (ენტონი ფილიპსის ალბომი)

1984 — ინგლისელ გიტარისტ ენტონი ფილიპსის მეექვსე სოლო-ალბომი, გამოცემული 1981 წელს. ალბომის გარეკანზე გამოსახულია სცენა ჯორჯ ორუელის რომანიდან „1984“ - გალია ვირთხებით. ძირითად, ეს დისკი ინსტრუმენტული მუსიკისაგან შედგება. Prelude '84 – 4:19 1984 Part 1 – 19:06 1984 Part 2 – 15:28 Anthem 1984 – 2:27 Prelude '84 - 4:26 Ascension - 5:16 1984 Part 1 - 12:49 Rule Britannia Suite i) Sally Theme - 1:13 ii) Science & Technology - 1:17 iii) Respect - 0:57 iv) Church - 0:49 v) Military - 1:37 vi) Power In The Land - 1:43 1984 Part 2 - 4:25 Anthem 1984 - 2:08 Poly Piece (დემო) - 16:39 ↑ 1984 AllMusic-ზე
მეტალკორი

მეტალკორი — მძიმე მეტალის აღრეული ქვეჟანრი, რომელიც აერთიანებს ჰარდკორ პანკის, მელოდიური დეზ მეტალისა და თრეშ მეტალის სხვადასხვა ელემენტებს. ტერმინმა მისი მიმდინარე მნიშვნელობა მიიღო შუა 1990-იანებში, ისეთი ჯგუფების აღსაწერად, როგორებცაა Earth Crisis, Deadguy და Integrity. ჟანრის განვითარებაში დიდი წვლილი მიუძღვის ჯგუფს Sepultura. ↑ „Blood Runs Deep: 23 Bands Who Shaped the Scene,“. Alternative Press. 7 ივლისი, 2008, გვ.110. შეამოწმეთ თარიღის პარამეტრი |date=-ში (დახმარება) ↑ კრისტოფერ პირსონი, "Beer and Loathing in New Jersey: Earth Crisis in Concert" დაარქივებული 2008-08-28 საიტზე Wayback Machine. , 20 იანვარი, 1999. წაკითხვის თარიღი: 20 ივნისი, 2008 ↑ 3.0 3.1 კოსმო ლიი; სტიუარტ ვოეგლტინი. Into the void: Stylus Magazine's Beginner's Guide to Metal - Article - Stylus Magazine. Stylus Magazine. დაარქივებულია ორიგინალიდან — 2009-10-02. ციტირების თარიღი: 17 მაისი, 2010. ↑ ინტერვიუ Shai Hulud-თან, Punknews.org - 05/28/08. დაარქივებულია ორიგინალიდან — 2008-10-16. ციტატა: „"As far as coining the term “metalcore” or coining a sound, I don’t think we did. There were bands before Shai Hulud started that my friends and I were referring to as “metalcore”. Bands like Burn, Deadguy, Earth Crisis, even Integrity. These bands that were heavier than the average hardcore bands. These bands that were more progressive than the average hardcore band. My friends and I would always refer to them as “metalcore” because it wasn’t purely hardcore and it wasn’t purely metal. It was like a heavier hardcore band with hardcore ethics and attitude but clearly a metal influence. So we would joke around and say “Hey, it’s metalcore. Cool!” But it was definitely a tongue-in-cheek term."“ ციტირების თარიღი: 2008-09-21. ↑ MTVNews.com: ყველა დროის უდიდესი მეტალ ჯგუფები. MTV. დაარქივებულია ორიგინალიდან — 9 სექტემბერი 2012. ციტირების თარიღი: 17 მაისი 2010.
გრაინდკორი

გრაინდკორი — მძიმე მეტალის ექსტრემალური ქვეჟანრი, რომლის ჩამოყალიბება ადრეულ-შუა 1980-იანებში დაიწყო. მასზე გავლენა მოახდინეს ყველაზე აბრასიულმა მუსიკალურმა ჟანრებმა, რომელთა შორისაცაა დეზ მეტალი, ინდუსტრიული მუსიკა, ნოის როკი და ჰარდკორ პანკის სხვადასხვა ექსტრემალური მიმდინარეობები. გრაინდკორი ხასიათდება დაბალ ტონალობაზე აწყობილი გიტარებით მძიმე დისტორშენით, სწრაფი ტემპით, ვოკალით, რომელიც შესრულებულია ან გროულინგით, ან განწირული სქრიმინგით. Napalm Death-ის მსგავს ადრეულ ჯგუფებს სტილში მიეწერებათ ჟანრისთვის საძირკვლის ჩაყრა. დღესდღეობით ჟანრი პოპულარულია ევროპასა და ჩრდილო ამერიკაში, განსაკუთრებით ჯგუფები Brutal Truth და Nasum. ტექსტების თემები ძირითადად ეხება სოციალურ და პოლიტიკურ უსამართლობებს, თუმცა მოიცავს აგრეთვე სისხლიან თემებსა და შავ იუმორს. „მცირე სიმღერები“ გრაინდკორისთვის დამახასიათებელი ცუდი რეპუტაციის მქონე შტრიხია. რამდენიმე ჯგუფს ამ სტილში ჩაწერილი აქვს სიმღერები, რომელთა ხანგრძლივობა სულ რამდენიმე წამია. ინგლისურმა ჯგუფმა Napalm Death დაამყარა გინესის მსოფლიო რეკორდი, როდესაც ჩაწერა ყველაზე მოკლე სიმღერა You Suffer, რომელიც სულ რაღაც 1.316 წამი გრძელდება. ↑ Garry Sharpe-Young (2007). „US Death Metal and Grindcore“, Metal: The Definitive Guide. Jawbone Press. ISBN 978-1906002015.
ახალი ხულგუმო

ახალი ხულგუმო — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში, ფარავნის ტბის დასავლეთ ნაპირას. დაარსებულია 1924 წელს, ახალქალაქის მუნიციპალიტეტის სოფელი ხულგუმოდან გადმოსული მოსახლეობის მიერ. სოფელი თავდაპირველად ტამბოვკის უბანი იყო, 2014 წლამდე კი დამოუკიდებელ სოფლის სახით შედიოდა ტამბოვკის თემში. ახალ ხულგუმოში მოქმედებს რუსულენოვანი საჯარო სკოლა, რომელსაც ის სოფელ ტამბოვკასთან იზიარებს. ამ უკანასკნელისაგან ახალ ხულგუმოს ყოფს მცირე ზომის მდინარე, რომელსაც ადგილობრივები ზოგჯერ „ჩაშკას“ უწოდებენ. ტამბოვკის მოსახლეობა ისტორიულად რუსული, დუხობორული იყო, თუმცა ХХ-საუკუნის ბოლოსთვის საქართველოდან დუხობორების უმეტესწილად რუსეთის დიდ ქალაქებში მასიური გადინების შედეგად ისინი დღეისათვის სოფელში აღარ ცხოვრობენ. ტამბოვკაში 1924 წელს ახალქალაქის მუნიციპალიტეტიდან წამოსული იგივე მოსახლეობა ცხოვრობს. ეს მოსახლეობა ეთნიკურად სომეხი, აღმსარებლობით კი კათოლიკეა, კერძოდ კი სომხურ-კათოლიკური ეკლესიის მრევლი. ახალი ხულგუმოს მოსახლეობა ჯავახეთის კათოლიკე სომეხთა გბო ჯგუფს განეკუთვნება, რომელშიაც მათ გარდა საკუთრივ ხულგუმოსა და ახალქალაქის მუნიციპალიტეტის კიდევ ორი სოფლის, კარტიკამისა და ბავრას მოსახლეობა შედის. ეს ჯგუფი, რომლისთვისაც ტრადიციულად დამახასიათებელი იყო თურქული სალაპარაკო ენა, პავლე ინგოროყვას ცნობით არტაანის მაზრის სოფელი ველიდან არის 1828-1829 წლების რუსეთ-ოსმალეთის ომის შემდეგ გადმოსახლებული ჯავახეთში. მისი აზრით, არტაანთან მდებარე სოფელი ველი თავის დროზე, ჯავახეთში გადმოსახლებამდე, ჯერ ენობრივად გათურქებულა, შემდეგ კი კათოლიკურ სარწმუნოებაზე გადასულა, რაც არც თუ ისე იშვიათი იყო გვიანფეოდალური ხანის ოსმალეთის ქრისტიანებისათვის. 2002 წლის აღწერის მონაცემებით სოფელში ცხოვრობს 169 კაცი. ↑ 2002 წლის აღწერის შედეგები ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ პავლე ინგოროყვა, საქართველოს ტერიტორიის საზღვრების შესახებ, კონსტანტინეპოლი, 1918, მარტო ერთი ნაწილი ქართველ კათოლიკეთა, ეგრეთ წოდებული "ველელი" კათოლიკე ქართველები, გადმოსახლებულნი არტაანის მხარიდან, — ლაპარაკობენ თურქულს. მათი რიცხვი აღწევს 5000-მდე; მოსახლეობენ ისინი სოფლებში: ხულგუმოს, კარტიკამს, ბავრას, ტურცხს და ნაწილად ვარევანს. (რაც შეეხება ქართულ დედა-ენაზე მოლაპარაკე ქართველ კათოლიკეებს — ესენი მოსახლეობენ: ქ. ახალციხეს, სოფლებში — უდეს, ვალეს, არალს, ბოლაჯურს, ბნელას, ხიზაბავრას და ვარგავს.
კელტების ზღვა

კელტების ზღვა (ინგლ. Celtic Sea; ირლ. An Mhuir Cheilteach; უელს. Y Môr Celtaidd; ბრეტ. Ar Mor Keltiek; ფრანგ. La Mer Celtique) მდებარეობს ატლანტის ოკეანის აღმოსავლეთით. კელტების ზღვის სანაპირო ზოლში მდებარეობს ირლანდია, ინგლისი და საფრანგეთი. წმინდა გიორგის სრუტის მეშვეობით უკავშირდება ირლანდიის ზღვას. ზღვის აღმოსავლეთით არის ბრისტოლის ყურე და ლა-მანშის სრუტე. ამ ზღვას დაერქვა ისტორიული კელტური ტომების სახელი. ფართობი შეადგენს 45 ათას კმ²-ს, სიღრმე — 128 მეტრს. განვითარებულია ნავიგაცია და მეთევზეობა. ძირითადი პორტებია: ბრისტოლი, ნიუპორტი, კარდიფი, ჩელსი (გაერთიანებული სამეფო) და კორკი (ირლანდია). შეგიძლიათ იხილოთ მედიაფაილები თემაზე „კელტების ზღვა“ ვიკისაწყობში. Coccoliths in the Celtic Sea დაარქივებული 2005-03-27 საიტზე Wayback Machine. ოკეანეებისა და ზღვების საზღვრები დაარქივებული 2011-10-08 საიტზე Wayback Machine.
The Singles Collection Volume 3

Queen: The Singles Collection Volume 3 — ინგლისური როკ ჯგუფ Queen-ის სინგლების კრებული, გამოცემული 2010 წელს. ეს არის რიგით მესამე ყუთი, რომელიც შეიცავს ჯგუფის ყველა სინგლს - ამჯერად, გამოცემულს 1984-1989 წლებში. ინფორმაცია კრებულის შესახებ დაარქივებული 2017-09-25 საიტზე Wayback Machine. ↑ http://www.allmusic.com/album/singles-collection-vol-3-mw0001978648
ოუენ ჰარგრივზი

ოუენ ლი ჰარგრივზი (ინგლ. Owen Lee Hargreaves; დ. 20 იანვარი, 1981, კალგარი, კანადა) — ინგლისელი ფეხბურთელი. ოუენ ჰარგრივზი 2007 წლამდე მიუნხენის ბაიერნში ასპარეზობდა. 2007 წლის 20 მაისს ბაიერნის ხელმძღვანელობა დათანხმდა ტრანსფერს იმ შემთხვევაში თუკი მანჩესტერული კლუბი 17 მილიონს გადაიხდიდა. ეს რეკორდული თანხა იყო გერმანული კლუბისთვის. 24 მაისს ჰარგრივსი თავის აგენტთან ერთად ჩაფრინდა იუნაიტედის ქერინგტონის ბაზაზე. 2007 წლის 1 ივლისს კი ხელი მოაწერა თავის 4 წლიან კონტრაქტს მანჩესტერ იუნაიტედთან. პირველი სეზონი მანჩესტერ იუნაიტედში ჰარგრივზისთვის არც ისე წარმატებული გამოდგა. მისი დებიუტი შედგა მანჩესტერულ დერბიში, რომლის შემდეგაც მან ახალ წლამდე მხოლოდ 10 მატჩი ჩაატარა სასტარტო შემადგენლობაში. 1 იანვრიდან კი მისი საქმე უეკთესობისკენ წავიდა. 2007-08 წლების სეზონში ჰარგრივსმა ჩაატარა 23 მატჩი ძირითად შემადგენლობაში და 11-ჯერ შეცვლაზე შემოვიდა. ოუენმა ინგლისური გრანდის შემადგენლობაში გაიტანა 2 გოლი, და აქედან ერთ-ერთი იყო საუცხოო ჯარიმა ლონდონის არსენალის კარებში, რის შედეგადაც გამარჯვება იუნაიტედს დარჩა და თავისი ტრიუმფალური სეზონის ბოლოს ოუენ ჰარგრივზმა გულზე ჩემპიონთა ლიგის კიდევ ერთი ოქროს მედალი ჩამოიკიდა. 2008-09 სეზონი ოუენმა თითქმის მთლიანად გამოტოვა და გაემგზავრა ამერიკაში, რათა გაეკეთებინა ოპერაცია ორივე მუხლზე და მოეშორებინა ის ქრონიკული ტრავმიანობა, რომელიც მას თამაშის საშუალებას არ აძლევდა. ოპერაციამ წარმატებით ჩაიარა და იგი გუნდს დაუბრუნდა. 2001 წლის 15 აგვისტოს შედგა ჰარგრივზის დებიუტი ინგლისის ეროვნულ ნაკრებში ჰოლანდიის წინააღმდეგ უაით ჰართ ლეინზე და გახდა პირველი ფეხბურთელი, რომელმაც ისე მოირგო ეროვნული ნაკრების მაისური, რომ არც უცხოვრია და არც უთამაშია ინგლისში. იგი გახდა ერთადერთი ფეხბურთელი, რომელსაც არ ჰქონდა თამაში ჩატარებული პრემიერ ლიგაში და ისე გამოიძახეს 2002 წლის მსოფლიო ჩემპიონატისთვის კორეა-იაპონიაში. 2006 წლის მსოფლიო ჩემპიონატზე, რომელიც ჩატარდა გერმანიაში, ინგლისელები გავიდნენ 1/4 ფინალამდე და ჰარგრივზი ცნეს ეროვნული ნაკრების საუკეთესო მოთამაშედ. ოფიციალური საიტი